wickkiey/tamil-wikipedia-chunked huggingface dataset:
# தேவை

பொருளியல் கருத்துப்படி, ஒரு பண்டத்தை தனக்கு உடைமை ஆக்குவதற்கான விருப்பமும் அதற்குண்டான விலைக்கு பணம் செலுத்த இயலும் நுகர்வோரின் நிலை **தேவை** அல்லது **கேள்வி** (*Demand*) ஆகும். தேவை என்ற சொல் ஒரு பண்டம் அல்லது சேவையை குறிப்பிட்ட நேரத்தில் வாங்குவதற்கான விருப்பம் அல்லது ஆற்றலைக் குறிக்கும். நுகர்வோரின் வருவாயைப் பொருத்து விருப்பத்தின் அளவு மாறக்கூடியது என்றும் தேவையை வரையறுக்கலாம்.  
பொருளியல் அறிஞர்கள் தேவையை ஒரு அட்டவணையில் பதித்து, அதை ஒரு வரைபடத்தில் தலைகீழ் (கீழ் நோக்கி வளைந்து செல்) கோடாக (Downward sloping) வரைகின்றனர். இதற்கு தேவைக் கோடு (Demand Curve) என்று பெயர். இத் தலைகீழ் கோடு, விலைக்கும் தேவைக்கும் உள்ள தொடர்பை பிரதிபலிக்கிறது. விலை உயரும்போது தேவை குறையும். இத் தேவைக்கோடு குறைந்து செல் பயன்பாட்டு கோட்டுக்கு (Marginal Utility Curve) இணையானதாகும்.
# தேவை விதி

**தேவை விதி** (*law of demand*) என்பது பொதுவான நிலமையொன்றில் தேவையைத் தீர்மானிக்கின்ற ஏனைய காரணிகள் மாறாதிருக்கும் போது, விலைக்கும் தேவைத் தொகைக்கும் இடையில் எதிர்க்கணிய தொடர்பு நிலவுவதாகும். அதாவது அந்த பொருளின் விலை குறைந்தால் அதன் தேவை அதிகரிக்கும்.  
இந்தத் தேவை விதிக்கு அடிப்படையாக அமைவன:  
- குறைந்து செல்லும் எல்லைப்பயன்
- நேர்க்கணிய வருமான விளைவு விதி
- நேர்க்கணிய பதிலீட்டு விளைவு  
இவ்விதியை பின்வருமாறு விளக்கலாம்.  
ஏனைய நிலைமைகள் மாறாமல் என்று இங்கு குறிப்பிடுவது நுகர்வோரின் வருமானம், சுவை, ஒரு நாட்டின் வியாபார நிலை போன்றவற்றை குறிக்கும்.  
**ஒரு தனி நபரின் தேவைப்பட்டியல்**
| ஒரு பேனாவின் விலை (ஒரு டசனுக்கு ரூபாயில்) | தேவைப்படும் அளவு (டசன்களில்) |  |
| --- | --- | --- |
| <>10</> | <>1</> |  |
| <>5</> | <>2</> |  |
| <>4</> | <>3</> |  |
| <>3</> | <>4</> |  |
| <>2</> | <>5</> | } |  
இப்பட்டியலை நோக்கும் பொழுது பேனாவின் விலை குறைய குறைய தேவை அதிகரிக்கிறது என்பதும் விலை அதிகரிக்க அதிகரிக்க தேவை குறைகிறது என்பது தெளிவாகிறது.  
உதாரணமாக விலை ரூ10 இலிருந்து 5 ஆக குறைந்தால்: தேவையின் அளவு 1 டஜனிலிருந்து 2 டஜன்களாக அதிகரிக்கிறது. அதாவது விலை குறைய குறைய தேவை அதிகரிக்கிறது என்பதை காட்டுகிறது. இதன் காரணம் நுகர்வோரின் உண்மை வருமானம் அதிகரிப்பதால் என்பதாகும். அவ்வாறே விலை ரூ2 இலிருந்து 3ஆக உயர்ந்தால் தேவை 5 டஜன்களிருந்து 4 டஜன்களாக குறைகிறது அதாவது விலை அதிகரிக்க அதிகரிக்க தேவை குறைகிறது என்பதை இது காட்டுகிறது.  
எனவே தேவை விதி விலைக்கும் தேவைக்கும் இடையேயுள்ள தலை கீழ் தொடர்பினை இது காட்டுகிறது.
# அளிப்பு விதி

சந்தையில், நுகர்வோருக்கு கிடைக்கக் கூடிய ஒரு பண்டம் அல்லது சேவையின் மொத்த அளவு அளிப்பு ஆகும். மற்ற காரணிகள் மாறிலியாக உள்ளபோது, ஒரு பண்டம் அல்லது சேவையின் விலை உயர்ந்தால் அளிப்பு உயரும். மாறாக விலை குறைந்தால் அளிப்பு குறையும். இது பொருளியலில் **அளிப்பு விதி** (*law of supply*) எனப்படும். விலைக்கும் அளிப்பிற்குமுள்ள நேரிடை தொடர்பினை இவ்விதி விளக்குகிறது.
# அளிப்பு விதி

## கணித வரையறை

அளிப்பு விதி பின்வருமாறு கூறப்படலாம்:  
:<math>(p - p')(y-y') \geq 0</math>  
இங்கு, *y* என்பது *p* என்ற விலையில் வழங்கப்படும் ஓர் அளவு; *y' * என்பது *p' * என்ற விலையின் வழங்கப்படும் ஓர் அளவு.  
எடுத்துக்காட்டாக, *p* > *p' * எனில், *y* > *y' *.
# அளிப்பு விதி

## விளக்கம்

இதனை பின்கண்ட பட்டியல் விளக்குகிறது:
| ஒரு பொருளின் விலை ரூபாயில் | அளிப்பு (டஜனில்) |  |
| --- | --- | --- |
| 5 | 10 |  |
| 10 | 20 |  |
| 20 | 40 |  |
| 30 | 50 | } |  
விலை ரூ 5 ஆக இருக்கும்பொழுது அளிப்பின் அளவு 1 டஜனாக உள்ளது, விலை 10 ஆக உயரும்பொழுது அளிப்பின் அளவு 20 டஜன்களாக உள்ளது. இது விலை உயர உயர அளிப்பு உயருகிறது என்பதை காட்டுகிறது. காரணம் உற்பத்தியாளர்களுக்கு விலை உயர்ந்தால் இலாபம் அதிகரிக்கும் என்பதால் விலை ரூ30 இலிருந்து 20ஆக குறைந்தால் அளிப்பு 50லிருந்து 40 ஆக குறைகிறது. இது விலை குறைய குறைய அளிப்பு குறைகிறது என்பதை காட்டுகிறது. காரணம் உறபத்தியாளர்கள் குறைந்த விலைக்கு பொருளை விற்கும்பொழுது நட்டம் ஏற்படும்  
எனவே விலைக்கும் அளிப்பிற்கும் இடையேயுள்ள நேரிடை தொடர்பினை இவ்வ்விதி விளக்குகிறது.
# கூட்டுப் பொருள்

கலப்புருப் பொருட்கள் அல்லது கூட்டுத்திரவியங்கள் என்பது வெவ்வேறு இயற்பியல் மற்றும் வேதியியல் தன்மைகள் கொண்ட இரண்டு அல்லது அதற்கு மேற்பட்ட பொருட்களை பொறியியல் ரீதியில் ஒன்று கலப்பதன் மூலம் பெறப்படும் பொருட்களாகும். குறித்த ஒரு தேவைக்காக மிகச் சரியான இயல்பைக் கொண்ட தனிப்பொருள் கிடைக்காத சந்தர்ப்பங்களில் தேவைக்கேற்றவாறு வேறுபட்ட பொருட்கள் கலக்கப்பட்டு கூட்டுத் திரவியங்கள் தயாரிக்கப்படுகின்றன.
# கூட்டுப் பொருள்

## வரலாற்றில் கூட்டுத் திரவியங்கள்

நாகரிகத்தின் தொடக்க காலத்தில் எகிப்திய மக்கள் களிமண்ணினால் செங்கல் செய்து பயன்படுத்தினர். அது வெடிப்பதைத் தவிர்ப்பதற்காக களிமண்ணுடன் வைக்கோல் சேர்த்துப் பயன்படுத்தினர்.".  
பண்டைய கட்டிடக் கலைகளில் சுண்ணாம்பு மற்றும் மணல் கொண்டு தயாரிக்கப்பட்ட சுண்ணாம்புச்சாந்து பயன்படுத்தப்பட்டது.
சிகிரியா கல் ஓவியங்களில் களியுடன் தேன் கலந்து தயாரிக்கப்பட்ட சாந்தும் குகை ஓவியங்களை வரைவதில் மலையைத் தயார் செய்வதில் பல்வேறுபட்ட கலவைகளும் பயன்படுத்தப்பட்டன.".  
என்புகள் உறுதியளிக்கும் கூறாக கல்சியம் பொசுபேற்றையும் பிணைக்கும் பதார்த்தமாக கொலாஜினையும் கொண்டது.". காதுச்சிற்றென்புகள் உறுதியளிக்கும் கூறாக ஐதரொக்சி அயடைட்டையும் பிணைக்கும் பதார்த்தமாக கொலாஜினையும் கொண்டுள்ளது.".
# பவய்

**பவாய்** என்ற பெயர் பவாய் ஏரிக்கரையில் அமைந்திருக்கும் இந்து பத்மாவதி அம்மன் கோவிலை ஒட்டி, உள்ளூர் மொழி மராத்தியில் பத்மா ஆய், பத்மா அன்னை என பொருள்படும் சொல்லில் இருந்து இது எழுந்தது.  
இந்தப் புறநகர் பெரும் இரநந்தானி கார்டன்சு பூங்காக்களும் புதிய கட்டிடத்தொகுதிகளும் இருப்பிடங்களும் அமைந்து அதிநவீன குடிப்பகுதியாக விளங்குகிறது.  
பல்வேறு இனங்கள் மற்றும் நாட்டினரின் வசிப்பிடமாக ஓர் உண்மையான உலகப்பொது குடியிருப்பாக விளங்குகிறது.  
பவய் ஏரி தவிர, இங்குள்ள சில முதன்மையான மும்பை அடையாளங்கள்:
- இந்திய தொழில்நுட்பக் கழகம் மும்பை (ஐ.ஐ.டி மும்பை),
- கட்டுமானம், பொறியியல் மற்றும் தயாரிப்பு திரள் லார்சன் & டூப்ரோ குழும நிறுவனங்கள்
- தேசிய தொழிலக பொறியியல் கழகம் (NITIE),
- ஐந்து நட்சத்திர விடுதிகள் : ரோடாசு மற்றும் தி ரெசிடென்சி
- அரசு அலுவலர் குடியிருப்புகள்: வருமானவரி,சுங்கத்துறை,கடலோரப்பாதுகாப்பு படையினர் முதலியோர்
- ஐபிஎசு,மும்பை
- கோபால்சர்மா பள்ளிகள்
- பிராத்மேசு கலாக்சி
- பிரமோத் விகார் விடுதி
- பம்பாய் எசுகாட்டிசு பள்ளி பவாய்
- பன்னாட்டு வணிக பள்ளி (IBS)
- எல் எச் இரநந்தானி மருத்துவமனை
- கலேரியா வணிக வளாகம்
- ஃககோன் கோ கார்ட் மற்றும் நிகழ்ஒளி விளையாட்டுகள்
- பவாய் பிளாசா
- பாப் டேட்சு உணவகம்  
பவாயில் அய்யப்பன் கோவில்,சுவாமி நாராயண் கோவில்,பஞ்ச் குதிர் கோவில்,சீக்கிய குருத்வாரா,இரு மாதாக்கோவில்கள் மற்றும் ஓர் மசூதி உள்ளன.  
பவாய் பகுதி கடந்த பத்தாண்டுகளில் பெரிதும் வளர்ந்து மும்பையின் கிழக்கு புறநகர் பகுதிகளுக்கு குடியிருப்பு,வணிக மற்றும் சிறுவணிக மையமாக விளங்குகிறது.இங்கு நிலவும் சாலை போக்குவரத்து ஊர்தல்கள் அண்மைக்கால செய்திகளில் அதிகம் அடிபடும் நிகழ்வாகும்.  
உள்ளூர் செய்தியிதழ் பிளானெட் பவாய் அண்மைய செய்திகளையும் மேம்பாடுகளையும் வெளியிடுகிறது.  
சோகேசுவரி-விக்ரோலி இணைப்பு(JVL) சாலையின் பகுதி இப்புறநகர் வழியே செல்கையில் 'ஆதி சங்கராச்சார்யா மார்க்' என வழங்கப்படுகிறது.
# பவய்

### குடியிருப்பு வளாகங்கள்

- இரநந்தானி கார்டன்சு
- ராகேசா விகார் சாந்திவாலி பண்ணை சாலையை விலகி
- சல் வாயு விகார் வளாகம், இரநந்தானி அடுத்து(ஒரு MHADA திட்டம்)
- சன்சிடி வளாகம் : (நெப்ட்யூன், சூபிடர், மெர்குரி, வீனசு, ப்ளூட்டோ மற்றும் மார்சு கட்டிடங்களை கொண்டது..காந்திநகர் மேம்பாலம் அருகில்)
- சிவ் சிருட்டி வளாகம், எசு.எம் செட்டி பள்ளி பின்புறம்
- இ.தொ.க மும்பை அலுவலர் கூட்டுறவு குடியிருப்பு, எசு.எம் செட்டி பள்ளி பின்புறம்,இரநந்தானி பவாய்
- பஞ்சரத்னா குடியிருப்பு, ஆதி சங்கராசார்யா மார்க் [எசு.பி.ஐ மற்றும் என்.டி.பி.சி அலுவலர் குடியிருப்புகள் உள்ளிட]
- மாடா (MHADA) எச் ஐ ஜி காலனி, ராம்பாக் (பவாய் காவல்நிலையம் அருகில்)
- எவர்சைன் சப்பைர் சாந்திவாலி பவாய்
- நகாரின் அம்ரித் சக்தி வளாகம், சாந்திவாலி, பவாய்
- லேக் ஹோம்சு வளாகம், பவாய்
- ஓம் சாந்தி வளாகம்
- லியோ வளாகம்
- பவாய் விகார்
- பத்மாவதி குடியிருப்பு காலனி
- ரகேசா நெசுட்
# பவய்

### பிற வசதிகளும் வகுப்புகளும்

- சியாமக் தாவரின் நடன வகுப்புகள்
- வனசரக மன்றம் - சுகுவாசு,நீச்சல்,பரதநாட்டியம்(சுதா சந்திரன்)மற்றும் டென்னிசு வகுப்புகள்
- ஆகார் அறிவியல் மன்றங்கள் மற்றும் வகுப்புகள்
- அன்சார் மேற்கத்திய நடன அகாதெமி
- ஆப்பிள் ட்ரீ: பாலே,ஃபாக்சுட்ராட்
- குருகுல்: ஆளுமை மேம்பாடு,நடனம்,இசை,நாடகம்
- ஃகாகோன் கோ கார்ட்சு மற்றும் நிகழ்ஒலி விளையாட்டுகள்  
பவாயில் உள்ள இரநந்தானி கார்டன்சு பகுதி பல பாலிவுட் படங்களில் இடம் பெற்றுள்ளது.
# பவய்

## கூடுதல் பார்வைக்கு

- மும்பை மாநகர பகுதி
- மும்பை
# சஃபார் மகால்

**சஃபார் மகால்** என்பது, முகலாயப் பேரரசு மங்கிக்கொண்டிருந்த காலப்பகுதியில், தெற்கு தில்லியில் உள்ள மெகுரௌலி என்னும் ஊரில் கட்டப்பட்ட ஒரு கோடைகால அரண்மனையாகும். முகலாயர் காலத்தில் கட்டப்பட்ட கடைசிப் பெரிய கட்டிடம் இதுவெனக் கருதப்படுகின்றது.  
இந்தக் கட்டிடம் இரண்டு பகுதிகளாக உள்ளது ஒன்று மாளிகை. இது "இரண்டாவது அக்பர் சா"வினால் 18 ஆம் நூற்றாண்டில் கட்டப்பட்டது. மற்றது நுழைவாயில். இது 19 ஆம் நூற்றாண்டில் இரண்டாவது பகதூர் சா சஃபாரினால் மீளக் கட்டுவிக்கப்பட்டது. இந்த அரண்மனை ஒரு வகையில் துயரமான ஒரு வரலாற்றைக் கொண்டது. கடைசி முகலாயப் பேரரசரான பகதூர் சா சஃபார் தன்னை இந்த அரண்மனை வளாகத்தில், புகழ்பெற்ற கவாசா குதுப்புதீன் பக்தியார் காக்கி என்பவரின் தர்காவுக்கு அருகில் உள்ள ஒரு குறிப்பிட்ட இடத்தில், வேறும் முகலாய வம்சத்தினர் சிலரது கல்லறைகளோடு அடக்கம் செய்யவேண்டும் என விரும்பியிருந்தார். ஆனால், 1857 ஆம் ஆண்டு பிரித்தானியருக்கு எதிரான கிளர்ச்சியில் பகதூர் சா சஃபாருக்கு இருந்த தொடர்பு காரணமாக அவர் பர்மாவுக்கு நாடு கடத்தப்பட்டார். அங்கே அவர் முதிர்ந்த வயதில் இறந்துபோனார். எவ்வித அரச மரியாதைகளும் இன்றி அங்கேயே அவர் அடக்கம் செய்யப்பட்டார். இந்திய விடுதலைக்குப் பின்னர் அவரது உடற் பகுதிகளைக் கொண்டுவந்து அவர் விரும்பிய இடத்தில் அடக்கம் செய்வதற்கு எடுத்த முயற்சிகளும் கைகூடவில்லை.
# சஃபார் மகால்

## வரலாறு

Emperor Bahadur Shah Zafar]]
கிபி 1526 ஆம் ஆண்டில் தில்லியைக் கைப்பற்றி பாபரினால் நிறுவப்பட்ட முகலாயப் பேரரசு 332 ஆண்டுகளுக்குப் பின்னர் 1858 ஆம் ஆண்டு அக்டோபர் 7 ஆம் தேதி, கடைசி முகலாயப் பேரரசரான பகதூர் சா சஃபார் தேசத் துரோகக் குற்றச்சாட்டின் பேரில் பிரித்தானிய அரசினால் விசாரணை செய்யப்பட்டு நாடுகடத்தப்பட்டதுடன் முடிவுக்கு வந்தது. இம் முகலாய வம்சத்தின் வரலாற்றின் இறுதிக் கட்டத்தைச் சேர்ந்த பேரரசர்கள் சிலரும், பிற அரச குடும்பத்தினர் சிலரும் சஃபார் மகால் வளாகத்தில் அடக்கம் செய்யப்பட்டுள்ளனர்.  
மெகரௌலியில், சஃபார் மகால் வளாகத்தினுள் உள்ள கல்லறைகளைச் சுற்றி அமைந்துள்ள அலங்கார சலவைக்கல் மறைப்பு முதலாம் பகதூர் சாவின் கல்லறைக்காக அவரது மகன் சகாந்தர் சாவினால் கட்டுவிக்கப்பட்டது. பின்னர் இரண்டாவது சா ஆலம், அவரது மகனான இரண்டாவது அக்பர் சா ஆகிய பேரரசர்களுக்கான கல்லறைகளும் இதற்குள்ளேயே அமைக்கப்பட்டன. அத்துடன் இறுதி முகலாயப் பேரரசர் பகதூர் சா சஃபாரின் மகன்களில் ஒருவராகிய மிர்சா பக்ருத்தீனும் இங்கேயே அடக்கம் செய்யப்பட்டார். பகதூர் சா சஃபாரும் தனக்கென ஓரிடத்தை இங்கே ஒதுக்கி வைத்திருந்தும் நாடுகடத்தப்பட்டதால் அந்த வாய்ப்பு அவருக்கு அமையாமல் போய்விட்டது.
# சஃபார் மகால்

## அமைப்பு

of Qutubuddin Bakhtiar Kaki in the background]]  
இந்த அரண்மனை, கவாசா காக்கி தர்காவிலிருந்து மேற்குத் திசையில், 300 அடிகள் தொலைவில் அமைந்துள்ளது. இது 1842 ஆம் ஆண்டில் "இரண்டாவது அக்பர் சா"வினால் மூன்று மாடிகளையுடைய கட்டிடமாகக் கட்டப்பட்டது. இது சிவப்பு மணற்கற்களால் சலவைக் கற்களும் கலந்து கட்டப்பட்டது. 50 அடி அகலம் கொண்ட இது, யானை நுழைவாயில் எனப்படும் பெரிய வாயிலைக் கொண்டு அமைந்துள்ளது. இவ் வாயிலூடாக முழுவதாக அலங்கரிக்கப்பட்ட யானை செல்லத்தக்கதாக 11.75 அடிகள் உயரம் உள்ளதாக அமைக்கப்பட்டுள்ளது.  
முதன்மை வளைவில் பொறிக்கப்பட்டுள்ள கல்வெட்டு ஒன்று இது இரண்டாவது பகதூர் சாவினால் அவரது பதினோராவது ஆட்சியாண்டில் 1847 - 48 காலப்பகுதியில் கட்டப்பட்டதாகக் குறிப்பிடுகிறது. முகலாயர் பாணியில் அமைக்கப்பட்ட ஒரு அகலமான முனை நெம்பு நீட்சி அமைப்பு இந்த வாயில் வளைவில் அமைந்துள்ள கவர்ச்சியான அம்சம் ஆகும். நுழைவாயிலில், இரண்டு துருத்திக்கொண்டிருக்கும் சாளரங்களும், அவற்றின் இரு பக்கங்களிலும், வங்காள வகைக் குவிமாடங்களும் காணப்படுகின்றன. வளைவின் இரு பக்கக்கங்களிலும் பெரிய தாமரை வடிவில் அமைந்த அலங்கார அமைப்புகள் காணப்படுகின்றன.
# பேர்கன்

**பேர்கன்** நோர்வேயில் இரண்டாவது பெரிய நகரமாகும். பல நூற்றாண்டுகளுக்கு முன்னர் ஒரு காலகட்டத்தில், நோர்வேயின் தலைநகரமாகவும் பேர்கன் இருந்தது. நோர்வேயின் வடமேற்கு கரையோரத்திலுள்ள ஓர்டலாந்து (Hordaland) மாவட்டத்தில் பேர்கன் நகரம் அமைந்திருப்பதுடன், ஓர்டாலாந்து மாவட்டத்தின் ஆட்சியக மையமும் இதுவேயாகும்.  
2011 ஒக்டோபர் 1 இல் உள்ள கணக்கெடுப்பின்படி பேர்கனின் மக்கள்தொகை 261,705 ஆக உள்ளது. நோர்வே புள்ளிவிபர திணைக்களம் பேர்கன் பொருளாதாரப் பகுதியின் மக்கள்தொகை 2008 சனவரி கணக்கெடுப்பின்படி 378,818 என வரையறுத்துள்ளது.  
பேர்கன் ஒரு முக்கியமான பண்பாட்டு மையமாக விளங்குவதுடன், 2000 ஆம் ஆண்டில் **ஐரோப்பிய பண்பாட்டுத் தலைநகரங்கள்** எனப் பெருமைப்படுத்தப்பட்ட ஒன்பது ஐரோப்பிய நகரங்களில் ஒன்று என்ற பெருமையையும் கொண்டுள்ளது.  
பேர்கன் நகரானது ஏழு மலைகளால் சூழப்பட்டு இருப்பதுடன், ஐரோப்பிய நகரங்களிலேயே அதிக மழையைப் பெறும் நகரமாக முன்னர் அறியப்பட்டிருந்ததால், “குடையுடன் கூடிய நகரம்” என்ற செல்லப் பெயரையும் கொண்டிருந்தது. முன்னொரு காலத்தில் குடைகளை பணமிட்டு பெற்றுக் கொள்ளக்கூடிய இயந்திரங்கள் நகரில் வைக்கப்பட்டிருந்ததாகவும், அவை சரியாக வெற்றியளிக்காததால் பின்னர் கைவிடப்பட்டதாகவும் அறியப்படுகிறது.
# பேர்கன்

## வரலாறு

பேர்கன் நகரமானது சரித்திர முக்கியத்துவம் வாய்ந்த ஒரு பழம்பெரும் நகரமாகும். இந்நகரம் 10ஆம் நூற்றாண்டிலிருந்து பலநூறு ஆண்டுகள் சர்வதேச வணிகம், கப்பல் வணிகம் போன்ற துறைகளில் முன்னணியில் இருந்தது. பேர்கன் நகர வரலாறானது பல வேறுபட்ட கூறுகளை உள்ளடக்கியிருப்பதாகும்.  
பேர்கன் நகரமானது ஹரால்ட் ஹாட்ரோட (Harald Hardråde) என்பவரின் மகனான ஊலாவ் கிர்ர (Olav Kyrre) (1067–1093) அரசனால் கி.பி. 1070 ஆம் ஆண்டில் கண்டு பிடிக்கப்பட்டதாகக் கருதப்படுகிறது. பேர்கன் என்ற பெயரையும் ஊலாவ் கிர்ர அரசனே "மலைகளிடையேயான பசும்புல் நிலம்" என்ற அர்த்தத்தில் வழங்கியதாகவும் சொல்லப்படுகிறது. பேர்கன் 12 ஆம், 13 ஆம் நூற்றாண்டுகளில் சில காலம் நோர்வேயின் தலைநகரமாகவும் இருந்தது.  
பேர்கன் நகரானது ஒரு சர்வதேச வணிக முக்கியத்துவம்பெற்ற இடமாகும். ஹன்சியாட்டிக் லீக் (Hanseatic League) அமைப்பினரே பேர்கன் வர்த்தகத்தில் ஆட்சியுடையவர்களாக இருந்திருப்பினும், ஏனைய ஐரோப்பிய நாட்டு வர்த்தகர்களும், நோர்வே வர்த்தகர்களும்கூட இந்த வியாபார மையத்தை முக்கியமாகப் பாவித்து வந்தனர்.  
இந்நகர் பல தடவைகள் நெருப்பின் அழிவுக்குட்பட்டது. அத்துடன் சில தடவைகள் கொள்ளை நோயினால் நகரில் பலர் பாதிக்கப்பட்டும், இறந்தும் போயினர்.
# பேர்கன்

## நிர்வாகம்

**பேர்கன்** நோர்வேயில் இரண்டாவது பெரிய நகரமாகும். பண்டைய காலத்தில் அரசாட்சி முறையில் ஆளப்பட்டு வந்த இந்நகராட்சி, பின்னர் அரசாட்சி முறையை இழந்து நாடாளுமன்ற நடைமுறைக்கு வந்தது. ஜூன் 2000 ஆம் ஆண்டு முதல் பேர்கன் நாடாளுமன்ற நடை முறையை அடிப்படையாகக் கொண்ட நகராட்சி முறையிலான நிர்வாகத்தைக் கொண்டிருக்கிறது. நகர மன்றத்தினால் தெரிவுசெய்து அமர்த்தப்படும் ஆணையர்கள் (Commisioners) என அழைக்கப்படும் ஏழு அரசாங்க அங்கத்துவர்களே நகரத்திற்கான உயர் அதிகாரத்தைக் கொண்டவர்களாவர். நகர அரசாங்கத்தின் தலைமைப் பொறுப்பில் (Chief Commisioner), 25 ஏப்ரல் 2019 இலிருந்து, ரோகர் வல்ஹம்மெர் (Roger Valhammer) என்பவர் இருக்கிறார். ஒக்டோபர் 2015 - செப்டெம்பர் 2021 இற்கான நகர முதல்வராக (Mayor) மார்த்தே மியூஸ் பேர்சென் (Marte Mjøs Persen) என்பவர் இருந்தார். தற்போதைய நகர முதல்வராக ரூன பாக்கர்வீக் Rune Bakervik 2013 வரை இருப்பார். பேர்கன் நகராட்சி உள்ளிட்ட வெஸ்ட்லான்ட் (Vestland) மாவட்டத்தின் மாவட்ட ஆணையராக (County Governer of Vestland) லார்ஸ் ஸ்பொன்ஹைம் (Lars Sponheim) என்பவர் இருக்கிறார் .  
பேர்கன் நகரமானது நிலவியல் அடிப்படையில் 8 பிரதேசங்களாகப் பிரிக்கப்பட்டுள்ளது. இப்பிரதேசங்களின் சில பகுதிகள் நகரப் பரப்பிற்குள் இல்லாவிட்டாலும், நகராட்சியினுள் இணைந்தே இருக்கின்றன.  
நகரின் மையப் பகுதி பேர்கன்ஹூஸ் (Bergenhus) என்ற பகுதியினுள் வருகின்றது.
# பேர்கன்

## புவியியல்

பேர்கன் மாநகராட்சிக்கு உட்பட்ட பரப்பு 465&nbsp;km<sup>2</sup>. அங்குள்ள சனத்தொகை 256,580. சனத்தொகை அடர்த்தி ஒரு சதுர கிலோ மீட்டருக்கு 551 மனிதர்கள்.  
பேர்கன் நகரானது மிகக் குறைவான அளவில் தாழ்நிலத்தைக் கொண்ட, மலைசார்ந்த பிரதேசமாகும். நகரின் முக்கிய பகுதிகளும், அதனைச் சூழவுள்ள பகுதிகளும் மலைகளாலும், கடலாலும் சூழப்பட்டிருக்கிறது. 50% ஆன நிலப்பரப்பு கடல் மட்டத்தைவிட 160 மீட்டர் உயரத்திற்கு மேலாகவே உள்ளது. நிலப்பரப்பில் 40% காடாகவும், 23.3% மக்கள் நெருக்கமாக வாழும் பகுதியாகவும், 4.4% நன்னீர் கொண்ட பகுதியாகவும், 3.5% பயிர் செய்யும் நிலமாகவும் இருக்கிறது. பேர்கனின் அதியுயர் நிலமானது குல்ஃபியெல் (Gullfjell) என அழைக்கப்படும் மலையின் உச்சியாகவும், இது கடல் மட்டத்திலிருந்து 987 மீட்டர் உயரத்திலும் அமைந்திருக்கிறது.
# பேர்கன்

## புவியியல்

### மலைகள்

பேர்கன் நகரானது மலைகள் நிறைந்த பிரதேசமாகும். ஆனாலும் முக்கியமான 7 மலைகள் பேர்கன் நகரின் மையப்பகுதியைச் சுற்றி காணப்படுகின்றன. அவற்றை 'ஏழு மலைகள்' என முதன் முதலில் பெயரிட்டு அழைத்தவர் லுட்விக் ஹோல்பேர்க் (Ludvig Holberg) (1684–1754) என்னும் பேர்கனைப் பிறப்பிடமாகக் கொண்ட ஒரு வரலாற்றியலாளர் ஆவார்.
அவையாவன:
- Sandviksfjellet – 417&nbsp;m.
- Fløyfjellet – 400&nbsp;m.
- Rundemanen – 568&nbsp;m.
- Ulriken – 643&nbsp;m.
- Løvstakken – 477&nbsp;m.
- Damsgårdsfjellet – 317&nbsp;m.
- Lyderhorn – 396&nbsp;m.
இவற்றுள் Fløyfjellet மலையில் உறுதியான இரும்புக் கம்பிகளின் தொடர் இழுவையால் மலையின் உச்சிவரை சென்று திரும்பக் கூடிய பேருந்தினை ஒத்த வண்டிகள் ஓடிக் கொண்டிருக்கும். (Cable bus). Ulriken மலையில் இரும்புக் கம்பிகளின் தொடர் இழுவையால் தொங்கியபடி செல்லும் சிறிய வண்டிகள் (Cable cars) மலைக்குச் சென்றுவர உதவுகின்றன. இவை பேர்கனின் முக்கியமான சுற்றுலா மையங்களாகும்.
# பேர்கன்

## காலநிலை

பேர்கனின் காலநிலையானது மிதமான, ஈரலிப்பான, ஆண்டு முழுவதுமான வெப்பநிலையில் குறைந்தளவு மாற்றம் காட்டும் கரையோர காலநிலையாகும். இதனால் நோர்வேயின் ஏனைய பகுதிகளுடன் ஒப்பிடும்போது குளிர்காலம் குளிர் குறைந்ததாகவும், கோடைகாலம் குளிர்மையானதாகவும் காணப்படுகிறது. குளிர்காலத்தில் நோர்வேயிலேயே வெப்பநிலையை அதிகமாகக் கொண்ட இடமாக பேர்கன் இருக்கிறது. நோர்வேயிலேயே அதிகமான சராசரி வெப்பநிலையாக 7.7 பாகை செல்சியசைக் கொண்ட பிரதேசமாகும்.  
பேர்கன் நோர்வேயின் மேற்குக் கரையோரத்தில் இருப்பதுடன், மலைகள் நிறைந்த பகுதியாக இருப்பதானால் அதிக மழை வீழ்ச்சியைக் கொண்டிருக்கிறது. வருடத்தின் எந்த ஒரு நாளிலும் பெரிய மழைவீழ்ச்சி ஏற்படலாம். வருடத்திற்கு சராசரியாக 213 நாட்கள் மழை பெய்வதுடன், ஆய்வுக்குட்படுத்தப்பட்ட 357 ஐரோப்பிய நாடுகளில் 22 ஆவது இடத்தில் இருக்கிறது. பேர்கனில் தொடர்ந்து வந்த 84 நாட்கள் தொடர் மழை பெய்ததன் மூலம், 21 ஜனவரி 2007 , புதிய சாதனையை பெற்றுக் கொண்டது. பழைய சாதனை 1975 இல் தொடர்ந்து 59 நாட்கள் மழை பெய்தமையாகும். பேர்கனின் ஆண்டுக்குரிய சராசரி மழைவீழ்ச்சி 2250&nbsp;mm ஆகும்.
# பேர்கன்

## புள்ளி விபரம்

88.8% மக்கள் பூர்வீக நோர்வேஜிய மக்களாகவும், 2.1% மக்கள் மேற்கத்திய நாடுகளிலிருந்து குடியேறியவர்களாகவும், 6.6% மக்கள் மேற்கத்தைய நாடுகள் தவிர்ந்த ஏனைய நாடுகளிலிருந்து குடியேறியவர்களாகவும் இருக்கின்றனர். 2002 ஆம் ஆண்டில் பேர்கனில், 17 வயதுக்கு மேற்பட்டோரில், ஒருவரின் சராசரி மொத்த வருமானம் 330,000 (NOK) ஆக இருந்தது
! | விழுக்காடு
|-
| புனித பால் கத்தோலிக திருச்சபை || | 7,300 || | 2.89%
|-
| சுதந்திர புரடஸ்தாந்த திருச்சபை || | 6,297 || | 2.49%
|-
| இசுலாம் || | 2,533 || | 1.00%
|-
| இந்து || | 832 || | 0.33%
|-
| மரபுவழி திருச்சபை || | 273 || | 0.10%
|}  
| **ஆண்டு** | 1876 | 1951 | 1976 | 2004 | 2008 |  |
| --- | --- | --- | --- | --- | --- | --- |
| **பேர்கனிலுள்ள ரோமன் கத்தோலிக்கர்** | 20 | 408 | 1,112 | 4,044 | 7,300 |  |
| **விழுக்காடு** | 0.0% | 0.3% | 0.5% | 1.7% | 2.9% | } |  
| **ஆண்டு** | 2006 | 2009 |  |
| --- | --- | --- | --- |
| **பேர்கனிலுள்ளஇசுலாமியர்** | 1,892 | 2,533 |  |
| **விழுக்காடு** | 0.7% | 1.0% | } |
(இங்கு குறிப்பிடப்பட்ட உறுப்பினர்கள் எண்ணிக்கை, குறிப்பிட்ட மதங்களைச் சேர்ந்தவர்களாகப் பதிவு செய்யப்பட்டவர்கள் மட்டுமே. மக்கள் தொகையில் குறிப்பிட்ட எண்ணிக்கையினர் எந்தவொரு மதத்திலும் பதிவு செய்யப்படாமலும் உள்ளனர். பதிவு செய்யப்பட்டவர்கள், மொத்த சனத்தொகையில் என்ன விழுக்காடு என்பதே கணிக்கப்பட்டு தரப்பட்டுள்ளது.)
# பேர்கன்

## புள்ளி விபரம்

### குடியேறிய மக்கள்

| நாடு | மக்கள் தொகை |  |
| --- | --- | --- |
| மொத்தம் | **28,974** |  |
| ஐரோப்பிய ஒன்றியம்/EEA, ஐக்கிய அமெரிக்கா, கனடா, ஆஸ்திரேலியா மற்றும் நியூசிலாந்து | 11,189 |  |
| ஆசியா, ஆப்பிரிக்கா, இலத்தீன் அமெரிக்கா, ஆஸ்திரேலியா மற்றும் நியூசிலாந்து தவிர்த்த ஓசியானியா, மற்றும் ஐரோப்பிய ஒன்றியம்/EEA தவிர்த்த ஐரோப்பா | 17,785 | } |
| நாடு | மக்கள் தொகை | விழுக்காடு |
| --- | --- | --- |
| **மொத்தம்** | **28,974** | **11.2%** |
| 3,128 | 1.2% |  |
| 1,662 | 0.6% |  |
| 1,294 | 0.5% |  |
| 1,244 | 0.4% |  |
| 1,142 | 0.4% |  |
| 1,130 | 0.4% |  |
| 1,014 | 0.3% |  |
| 976 | 0.3% |  |
| 923 | 0.3% |  |
| 808 | 0.3% |  |
| 711 | 0.2% |  |
| 690 | 0.2% |  |
| 688 | 0.2% |  |
| 606 | 0.2% |  |
| 586 | 0.2% |  |
| 576 | 0.2% |  |
| 569 | 0.2% |  |
| 536 | 0.2% |  |
| 513 | 0.1% |  |
| 473 | 0.1% | } |
# பேர்கன்

## கல்வி

இலவசக்கல்வி முறையே இங்கு நடைமுறையில் உள்ளது. உயர்கல்வி கற்க இங்கிருந்து வெளிநாடு செல்லும் மாணவர்களுக்கும் நிதியுதவி வழங்கப்படுகிறது. அரசாங்க பாடசாலைகளில், கற்கும் மொழி நோர்வே மொழியாக இருப்பதுடன் இரண்டாம் மொழியாக ஆங்கிலமும் பாடசாலைகளில் கற்பிக்கப்படுகிறது. மூன்றாம் மொழி ஒன்றும் தெரிவுசெய்து கற்க வாய்ப்பளிக்கப்படுகிறது. அரசாங்கப் பாடசாலைகளிலேயே, வெளிநாட்டு பெற்றோரையுடைய குழந்தைகளுக்கு அவர்களது தாய்மொழியைக் கற்கவும் சந்தர்ப்பம் அளிக்கப்பட்டு, அதற்கான ஆசிரியர்களும் நியமிக்கப்பட்டிருந்தனர். தற்போது, நோர்வே மொழியில் கல்விகற்க கடினமாக இருக்கும் குழந்தைகளுக்கே இவ்வாறான நடைமுறை பின்பற்றப்படுகிறது.  
பேர்கனில் கல்வித் திட்டமானது ஆரம்பக் கல்வி, கீழ் உயர்நிலைக் கல்வி, மேல் உயர்நிலைக் கல்வி, உயர் கல்வி என்ற நிலைகளை உள்ளடக்கியிருக்கும்.
# பேர்கன்

## பொருளாதாரம்

பேர்கனில் இருக்கும் துறைமுகமானது நோர்வேயிலேயே மிகப் பெரிய துறைமுகமாகவும், ஐரோப்பியாவிலுள்ள பெரிய துறை முகங்களில் ஒன்றாகவும் இருக்கிறது. ஆகஸ்ட் 2004 ஆம் ஆண்டில் டைம் செய்தியிதழானது பேர்கனை, ஐரோப்பாவின் 14 *"இரகசிய சொத்துக்கள்"* இல் ஒன்றாக வர்ணித்திருந்தது. பேர்கனின் சொத்தானது கடல் வணிகம் (Maritime business), நீர் வேளாண்மை (aquaculture), கடல் தொடர்பான ஆய்வுகள் (marine research) போன்றவற்றில் தங்கியுள்ளது. கடல் தொடர்பான ஆய்வில் பேர்கனிலுள்ள IMR (Institute of Marine Research) ஒரு முன்னணி நிறுவனமாக உள்ளதுடன் ஐரோப்பாவில் இரண்டாவது பெரிய கடல் ஆய்வு நிலையமாகவும் இருக்கிறது.  
நோர்வே கடற்படைக்குரிய முக்கிய தளமும் பேர்கனிலே இருப்பதுடன், பேர்கன் விமான நிலையமே நோர்வேயின் வடகடல் பெற்றோலிய வர்த்தகத்திற்குரிய உலங்கு வானூர்தித் தளமாகவும் இருக்கிறது  
நோர்வேயின் மிகப்பெரிய TV 2 என்ற தொலைக்காட்சி நிலையத்தின் முதன்மையான அலுவலகமும் பேர்கனிலேயே அமைந்துள்ளது.  
நகரின் முக்கிய வருமானம் சுற்றுலாத்துறையிலிருந்தே பெறப்படுகிறது. பல காலங்களில் நகரிலுள்ள அனைத்து விடுதிகளும் சுற்றுலாப் பயணிகளாலும், கூட்டங்கள், மாநாடுகளில் பங்களிப்போராலும் நிறைந்திருக்கும். பேர்கன் நகரமானது உலகப் புகழ்பெற்ற கடல்நீரேரிகளுக்கான (கடனீர் இடுக்கேரி) வாசலாக அடையாளப்படுத்தப் படுத்தப்படுவதால், உல்லாச கடல் பயணத்திற்கான முக்கிய இடமாகவும் விளங்குகின்றது.
# பேர்கன்

## போக்குவரத்து

போக்குவரத்துச் சேவை]]
பேர்கனின் ஃப்லேஸ்லாண்ட் (Flesland) இலுள்ள சர்வதேச விமான நிலையத்திலிருந்து ஐரோப்பாவின் பல நாடுகளுக்கு நேரடிச் சேவையும் வழங்கப்படுகிறது. அத்துடன் பேர்கனிலிருந்து நோர்வேயின் தலைநகரான ஒஸ்லோ வரைக்குமான தொடர்வண்டிப் போக்குவரத்து சேவையும் உண்டு. பேர்கனில் இருந்து பல இடங்களுக்கும் பேருந்து சேவைகளும் இருக்கின்றது. பேர்கனிலிருந்து ஒஸ்லோ செல்லும் ஐரோப்பிய பாதை E16 ஆனது உலகிலேயே நிக நீண்ட குகையான Lærdalstunnelen ஐக் கடந்து செல்கிறது. விரைவு பேருந்து வண்டிகள் நாட்டிலுள்ள, நீண்ட தூரப் பயணங்களில் பயன்படுத்தப்படுகிறது.
நகரினுள்ளும், நகரை அண்டிய பிரதேசங்களிலும் பேருந்து சேவை இருக்கிறது.
2010 ஜூன் மாதம் முதல் நகரில் இலகு தொடருந்து (Light Rail) சேவையும் ஆரம்பிக்கப்பட்டுள்ளது. இது நகரின் மையப்பகுதியில் இருந்து நெஸ்தூன் (Nesttun) என்னும் இடம்வரை சேவையிலுள்ளது. விரைவில் விமான நிலையம் வரைக்கும், வேறு நகரை அண்டிய பகுதிகளுக்கும் இச்சேவை ஆரம்பமாகும்.  
Fløyen மலை உச்சிக்குப்போய் திரும்புவதற்கு இழுவையில் இயங்கும் இலகு தொடருந்துகளும் (Funicular), ஊல்ரிக்கென் Ulriken மலைக்குப் போய்த் திரும்புவதற்கு இழுவையில் இயங்கும் தொங்கு வண்டிகளும் (Aerial tramway) இயங்குகின்றன. இது பொதுவாக சுற்றுலாப் பயணிகளால் பயன்படுத்தப்படும். பேர்கனிலிருந்து கரையோரம் வழியாக வடக்கிலுள்ள இடங்களுக்குச் செல்ல, கப்பல் சேவையும் உள்ளது.
# பேர்கன்

## கலாச்சாரம்

பேர்கன் ஒரு வணிக நகரமாக இருந்தபோதிலும், பண்டைய காலத்தில் அங்கு வாழ்ந்த வணிகர்கள், வணிகரீதியில் காட்டிய ஆர்வத்துடன் கூடவே கலாச்சாரத்திலும் தமது நாட்டத்தையும், ஈடுபாட்டையும் அதிகளவில் காட்டிய காரணத்தால் இந்த நகரம் தற்போதும் நோர்வேயில் ஒரு முக்கிய கலாச்சார மையமாகத் திகழ்ந்து வருகின்றது. பேர்கன் நகரமானது, 2000 ஆம் ஆண்டிற்கான ஐரோப்பிய கலாச்சார நகரமாகவும் தெரிவாகியிருந்தது குறிப்பிடத் தக்கதாகும்.  
உலகிலேயே பழமையான ஒத்தினிய (Symphony) சேர்ந்திசைக்குழுக்களில் (orchestras) ஒன்றை பேர்கன் நகரம் கொண்டிருப்பதுடன், நாட்டின் முதல் தேசிய திரையரங்கத்தையும் கொண்டிருக்கின்றது. அத்துடன் சர்வதேச அளவிலான பல கொண்டாட்டங்களுக்கான இடமாக இருப்பதுடன், பல்வேறு வகையான அருங்காட்சியகங்கள், நிலையங்களையும் கொண்டிருக்கின்றது. புகழ்பெற்ற சித்திரப்படத் தொடர் எழுத்தாளர் லுட்வீக் ஹோல்பேர்க், இயற்கைக்காட்சி ஓவியர் யொஹான் கிறிஸ்டியன் டால், இசையமைப்பாளர் எட்வேர்ட் கிரீக் ஆகியோர் பேர்கனைப் பிறப்பிடமாகக் கொண்டவர்களாவர். மேலும் பிரபல்யமான நாடகவியலாளரான ஹென்ரிக் இப்சன் பேர்கனைப் பிறப்பிடமாக கொண்டிராத போதிலும் அங்குள்ள அரங்கிலேயே தனது ஆக்கங்களை வெளிக் கொணர்ந்தார். பேர்கனில் வாழ்ந்த ஒரு தொழிலதிபர், புகழ்பெற்ற ஓவியரான எட்வேர்ட் முன்ச் அவர்களது தனித்துவம் வாய்ந்த பல ஓவியங்கள் பேர்கன் நகரில் சேமித்து வைக்கப்பட உதவினார்.
# பேர்கன்

## கலாச்சாரம்

### இசை

இன் வீடு]]  
உலகின் மிகப் பழமை வாய்ந்த சேர்ந்திசைக் குழுக்களில் ஒன்றான Bergen Philharmonic Orchestra வானது பேர்கன் நகரிலேயே தனது அடித்தளத்தைக் கொண்டுள்ளது. இது தவிர பல்வேறுபட்ட இசைக்குழுக்களும் பேர்கன் நகரைத் தமது அடித்தளமாகக் கொண்டு இயங்கி வருகின்றன.  
உலகறிந்த இசையமைப்பாளரான எட்வார்ட் கிரீக் என்பவர் பேர்கன் நகரைச் சார்ந்தவர். அவரது வீடும், அவரது இசை தொடர்பான ஆவணங்களும் பேர்கனில் பாதுகாக்கப்பட்டு, மக்களின் பார்வைக்கு வைக்கப்பட்டுள்ளது. இவரை நினைவுகூரும் முகமாக, பேர்கன் நகரில் கிரீக் மண்டபம் (Grieg Hall) எனப்படும் கலை கலாச்சார விழாக்கள் நிகழ்த்தக்கூடிய பெரிய மண்டபம் ஒன்று நிறுவப்பட்டுள்ளது. இம்மண்டபமானது ஒரே நேரத்தில் பல நிகழ்ச்சிகளை நிகழ்த்தக் கூடிய வகையில் 1509 இருக்கைகளை உள்ளடக்கி நிர்மாணிக்கப்பட்டுள்ளது.
# பேர்கன்

## கலாச்சாரம்

### வட்டாரப்பேச்சு மொழி

பேர்கனுக்குரிய வட்டாரப்பேச்சு மொழியானது பேர்கன்ஸ்க் (Bergensk) என்று அழைக்கப்படுகின்றது. இந்த மொழியானது மிக இலகுவாக ஏனைய வட்டாரப்பேச்சு மொழிகளிலிருந்து அடையாளப்படுத்தக் கூடியது. இந்த பேச்சு மொழியிலுள்ள சொற்கள் பலவும் நோர்வேயின் அரசாங்கத்தால் அங்கீகரிக்கப்பட்ட இரு மொழி வடிவங்களான பூக்மோல் அல்லது நீநொர்ஸ்க் ஆகியவற்றில் காணப்பட்டபோதிலும், இவ்விரு எழுத்து வடிவ மொழிகளிலும் காணப்படாத பல இயல்புகள் இந்த வட்டாரப்பேச்சு மொழியில் உள்ளது.  
பேர்கன் நகரில் 1350–1750 காலப்பகுதியில் வணிக நோக்கத்திற்காக குடியேறியிருந்த Hanseatic League அமைப்பினரின் யேர்மன் மொழியும் இப்பேச்சு மொழியில் குறிப்பிட்ட தாக்கத்தை ஏற்படுத்தியுள்ளது. அத்துடன் நோர்வே டென்மார்க்க்குடன் இணைந்திருந்த, 1536–1814 ஆண்டுகளில் பேர்கன் நோர்வேயின் முக்கிய நகரமாக இருந்ததுடன், டென்மார்க் மொழியையும் ஓரளவுக்கு உள்வாங்கிக் கொண்டிருந்தது.
# பேர்கன்

## கலாச்சாரம்

### விளையாட்டு

பேர்கன் மக்களால் மிகவும் விரும்பப்படும் விளையாட்டு கால்பந்து ஆகும். Brann, Løv-Ham என்பவையே பேர்கனின் முக்கியமான தொழில்சார் கால்பந்து அணிகளாகும். அதிகளவு பொதுமக்களின் ஆதரவைப் பெற்ற அணியாக 'நெருப்பு' என்ற அர்த்தமுடைய பெயரைக் கொண்ட Brann அணியே இருந்து வருகின்றது. பேர்கனின் மிகப்பெரிய விளையாட்டரங்கு Brann Stadion ஆகும்.
# வார்ப்புரு:Infobox Kommune/doc

## பயன்பாடு

<pre>  
</pre>  
<table>
<tr>
<th>Example
<th>Result
<tr valign=top>
<td>
<pre>  
</pre>
<td>  
</table>
# வார்ப்புரு:Infobox Kommune/doc

## Alternative names

To use alternative names, use the alt_names_first if the name(s) is to be above the the Norwegian name or alt_names_last if it is to be below.
Separate each names with a linefeed . This is used for municipalities with two or more official names (or names in different languages). (Note use the word kommune (in that language) with this parameter, like this: alt_names_first=Gáivuotna suohkan, also use only **one** of the parameters)
# அறிவியல் மேலாண்மை

**அறிவியல் மேலாண்மை** (*Scientific management*) தொழில் உற்பத்தித்திறனை அதிகரிக்கும் நோக்கோடு பிரெடெரிக் வின்சுலோ டெய்லர் என்பார் 1880கள் மற்றும் 1890களில் உருவாக்கிய கோட்பாடு ஆகும். இது "டைலரிசம்" (*Taylorism*) அல்லது "டைலரின் ஒருங்கியம்" (*Taylor system*) என்றும் அழைக்கப்படும். இக்கொள்கை குறித்து அவர் எழுதிய ஷாப் மேனஜ்மென்ட்,(*Shop management-1905*), தி ப்ரின்சுபில்ஸ் ஒப் மேனஜ்மென்ட் (*The principles of management-1911*) ஆகிய நூல்களில் விவாதித்துள்ளார்.  
மரபு வழிப்பட்ட, அச்சமூட்டும் விதிமுறைகளினால் ஆன முடிவெடுத்தலை கைவிட்டு, பணியாற்றும் இடத்தில் தனி நபரை கூர்மையாக கவனித்து அதன் மூலம் உருவாக்கப்படும் துல்லிய செய்முறை அடிப்படையிலேயே முடிவெடுக்க வேண்டும் என்று டெய்லர் கூறுகிறார்.தொழிலாளர்களின் நடவடிக்கைகளை கட்டுப்படுத்த மேலாண்மை நிர்வாகிகளுக்கு கிடைத்த ஒரு கருவி அறிவியல் மேலாண்மை ஆகும்.  
நாம் செய்யும் ஒரு வேலையை சிறு கூறுகளாகப் பிரித்து ஒவ்வொரு சிறு கூறுக்கும் எவ்வளவு நேரம் ஆகிறது என்பதைக் கணக்கிட்டு அதன் மூலம் ஒரு வேலையை செய்வதற்கு ஒரு சராசரி மனிதனுக்கு எவ்வளவு காலம் பிடிக்கும் என்பதைக் கண்டறியும் முறையினை கில்பர்த் என்பவர் உருவாக்கினார்
இதற்கு நேரம் மற்றும் இயக்கம் பற்றிய ஆய்வு- (Time and Motion Study) என்று பெயர்.
# விக்கிப்பீடியா:பெயர்வெளி

விக்கிபீடியா **பெயர்வெளி** என்பது மீடியாவிக்கி மென்பொருளால், முக்காற்புள்ளி இணைந்திருக்கும் முன்னொட்டுவுடன் துவங்கும் குறிப்பிட்ட பக்கங்களையோ அல்லது *முதன்மை பெயர்வெளி* என்றால் இவ்வொட்டு இல்லாமலும், அடையாளம் காணக்கூடிய விக்கிபக்கங்கள் ஆகும். காட்டாக *பயனர் பெயர்வெளி*யில் அனைத்து பக்கங்களும் "**பயனர்:**"என்று துவங்கும். கலைக்களஞ்சிய பக்கங்கள் *முதன்மை பெயர்வெளி*யில் இருப்பதால் எந்தவொரு முன்னொட்டும் தேவையில்லை.
தெளிவிற்காக கூறுவதென்றால் முன்னொட்டு இல்லாது துவங்கப்படும் பக்கங்கள் கலைக்களஞ்சியப் பக்கங்களாகக் கொள்ளப்படும்.  
விக்கிபீடியாவில் தற்போது 20 பெயர்வெளிகள் உள்ளன:ஒன்பது அடிப்படை பெயர்வெளிகள்,ஒவ்வொன்றிற்கும் அதற்கான பேச்சு பெயர்வெளி;மற்றும் இரு மெய்நிகர் பெயர்வெளிகள். இவற்றை வலது பக்க பெட்டியில் காணலாம்.  
குறிப்பு: "விக்கிபீடியா:"அல்லது "விக்கிபீடியா பேச்சு:" என்பதற்கு "WP:" அல்லது "WT:" என்ற குறுக்கங்களையும் தேடலிலும் இணைப்புகளிலும் பயன்படுத்தலாம்.
# விக்கிப்பீடியா:பெயர்வெளி

## அடிப்படை பெயர்வெளிகள்

விக்கிபீடியாவின் ஒன்பது அடிப்படை பெயர்வெளிகள் மற்றும் அவற்றின் பயன்பாட்டினை கீழே காணலாம்.  
- **முதன்மை பெயர்வெளி** (முன்னொட்டு ஏதுமில்லை): உள்ளடக்கம் - அனைத்து கலைக்களஞ்சிய பக்கங்கள்,பட்டியல்கள், தெளிவாக்கல் பக்கங்கள்DIS மற்றும் கலைக்களஞ்சிய மீள்வழிப்படுத்தல் பக்கங்கள்redirects.
- **திட்டம் பெயர்வெளி** அல்லது **விக்கிபீடியா பெயர்வெளி** (முன்னொட்டு **விக்கிபீடியா:**): உள்ளடக்கம் - விக்கிபீடியா திட்டம் பற்றிய பல பக்கங்கள்: தகவல்,கொள்கை,கட்டுரைகள்,செயல்பாடுகள்,உரையாடல்கள் முதலியன. முன்னொட்டு **WP:** எனவும் குறிக்கலாம் (பார்க்க கீழே மறுபெயர்கள் ), இங்கு பக்கங்களை எளிதாக அணுக பல சிறு மீள்வழிப்படுத்தல் பக்கங்கள் உள்ளன - காட்டாக, விக்கிபீடியா:விக்கிபீடியா ஒரு அகரமுதலி அல்ல வை இவ்வாறு குறிப்பிடலாம் WP:விக்கிபீடியா ஒரு அகரமுதலி அல்ல அல்லது மீள்வழிப்படுத்தல் பக்கம் விக்கிபீடியா:WINAD ஏற்படுத்தியிருந்தால் WP:WINAD.
- **வலைவாசல் பெயர்வெளி** (முன்னொட்டு**வலைவாசல்:**): வருனர்கள் பயன் கருதி அவர்கள் எளிதாக குறிப்பிட்ட துறை சார்ந்த பக்கங்களை அடைந்திடவும் அவர்களிடமிருந்து அத்துறை சாரந்த கட்டுரைகளை வரவேற்று இணைப்புகளும் கொண்டிருக்கும். பார்க்க, காட்டாக, வலைவாசல்:தமிழ்க்கணிமை.
- **பயனர் பெயர்வெளி** (முன்னொட்டு **பயனர்:**): இவை பயனர் பக்கங்களையும் அவர்கள் தங்கள் தனி பயனிற்கு ஏற்படுத்திக்கொள்ளும் பக்கங்களையும் கொண்டிருக்கும்.
- **படிமம் பெயர்வெளி** அல்லது **கோப்பு பெயர்வெளி** (முன்னொட்டு**படிமம்:**): இவை படிமம் மற்றும் ஒலி கோப்புகளுக்கான விரிவுரைகளையும் அந்த கோப்புகளுக்கான இணைப்பையும் கொண்டிருக்கும். பார்க்க சிறப்பு:Filelist. படிம மற்றும் ஒலி கோப்புகளுக்கு மூன்று விதமான இணைப்புகள் கொடுக்கலாம்:
- : பக்கத்தில் படிமத்தை நேரடியாக இணைக்கும் (ஒலிக்கோப்புகளுக்கு அல்ல)
- : (முக்காற்புள்ளி முன்னொட்டினை கவனிக்க) படிம விரிவுரை பக்கத்திற்கு உரைஇணைப்பு கொடுக்கும்.
- : உரை இணைப்பை நேரடியாக படிமம் அல்லது ஒலிக்கோப்பினுக்கு கொடுக்கும்.
: முன்னொட்டு **கோப்பு:** என்பதை *படிமம்:* மாற்றாக பாவிக்கலாம் (பார்க்க கீழே மறுபெயர்கள் ).  
- **மீடியாவிக்கி பெயர்வெளி** (முன்னொட்டு **மீடியாவிக்கி:**): இவை இடைமுகப்பு உரைகள், இணைப்புகள் மற்றும் செய்திகள் அடங்கிய தானியங்கியாக உருவாக்கப்பட்ட பக்கங்கள் கொண்டுள்ளன. இப்பக்கங்கள் நிரந்தரமாக பாதுகாக்கப்பட்டவை. இத்தகைய செய்திகளின் பட்டியலைக் காண சிறப்பு:AllMessages.
- **வார்ப்புரு பெயர்வெளி** (முன்னொட்டு **வார்ப்புரு:**): இவை வார்ப்புரு பக்கங்களை கொண்டுள்ளன - மற்ற பக்கங்களில் சீரான உள்ளடக்கத்தையோ தகவற்சட்டங்களையோ பல பக்கங்களிலோ அல்லது ஒரு பக்கத்தில் ஒட்டியோ உள்ளிட பயனாகின்றன.
- **பகுப்பு பெயர்வெளி** (முன்னொட்டு **பகுப்பு :**): இவை ஓர் பகுப்பில் உள்ள பக்கங்களையும் துணை பகுப்புகளையும் பட்டியலிடும் பகுப்பு பக்கங்களை கொண்டுள்ளன. இப்பக்கங்களில் அப்பகுப்பினை ஒட்டிய கூடுதல் தகவல்களையும் இடலாம்.
- **உதவி பெயர்வெளி** (முன்னொட்டு**உதவி:**): இவை விக்கிபீடியா மற்றும் அதன் மென்பொருளை பாவிக்க, கலைக்களஞ்சிய பயனர்களுக்கும் தொகுப்பாளர்களுக்கும் உதவிடும் பக்கங்களை கொண்டுள்ளன.
# விக்கிப்பீடியா:பெயர்வெளி

## <span id="பேச்சு"><span id="விக்கிபீடியா பேச்சு"><span id="WT">பேச்சு பெயர்வெளி

மேலே கண்ட ஒவ்வொரு பெயர்வெளியும் (மெய்நிகர் பெயர்வெளிகள் தவிர்த்து) அவற்றிற்கான பேச்சு பேச்சு பெயர்வெளி கொண்டுள்ளன. பேச்சு பெயர்வெளிகள் *பேச்சு:* முன்னொட்டினை வழமையான முன்னொட்டின் முன் கொண்டுள்ளன. காட்டாக முதன்மை பக்கங்களின் பேச்சுப்பக்கங்கள் *பேச்சு:*என்ற முன்னொட்டினைக் கொண்டிருக்க, பயனர் பெயர்வெளியில் உள்ள பேச்சு பக்கம் *பயனர் பேச்சு:*என வழங்கப்படும். இப்பக்கங்களில் அவற்றின் தொடர்புடைய பக்கங்களில் வேண்டும் மாற்றங்களை விவாதிப்பதாக இருக்கும். *பயனர் பேச்சு* பக்கங்கள் குறிப்பிட்ட பயனருக்கான செய்திகளை பரிமாறிக்கொள்ள பயனாகின்றன. இந்த பயனர் பேச்சு பெயர்வெளிக்குள்ள ஓர் சிறப்பு எப்போதெல்லாம் இப்பக்கம் தொகுக்கப்படுகிறதோ அப்போது பயனர் உள்பதிகை செய்திருந்தால், அவர்கள் தங்கள் பேச்சுப்பக்கத்தை பார்வையிடும்வரை அவர்கள் பார்க்கும் ஒவ்வொரு பக்கத்தின் மேல்பகுதியிலும் "உங்களுக்கு புதிய செய்தி உள்ளது" என ஓர் தகவல்பெட்டி அறிவிக்கும். (தானியங்கியான சிறு தொகுப்புகள் இந்த அறிக்கையை தற்போது வெளிப்படுத்துவதில்லை.)  
எவ்வாறு **விக்கிபீடியா:** வை **WP:** எனக் குறிப்பிடுகிறோமோ அவ்வாறே **விக்கிபீடியா பேச்சு:** **WT:** எனப்படுகிறது. (பார்க்க கீழே மறுபெயர்கள்). காட்டாக, விக்கிப்பீடியா பேச்சு:மேற்கோள் சுட்டுதல் என்பது மூலமும் அடையலாம்.
# விக்கிப்பீடியா:பெயர்வெளி

## மேலும் பார்க்க

- மெடா உதவி பக்கம் - பெயர்வெளி, பொதுவான மீடியாவிக்கி நுட்ப தகவல்களுக்கு  
af:Wikipedia:Naamruimte
bg:Уикипедия:Именно пространство
cs:Wikipedie:Jmenný prostor
de:Wikipedia:Namensraum
es:Wikipedia:Espacio de nombres
eo:Vikipedio:Nomspaco
eu:Wikipedia:Izen-tartea
fa:ویکیپدیا:فضای نام
fr:Aide:Espace
ko:위키백과:이름공간
hr:Wikipedija:Imenski prostori
it:Aiuto:Namespace
he:עזרה:מרחב שם
csb:Wiki:Rëmnotë mionów
la:Vicipaedia:Spatium nominale
hu:Wikipédia:Névtér
mk:Помош:Именски простор
mr:विकिपीडिया:नामविश्व
nl:Wikipedia:Naamruimte
ja:Wikipedia:名前空間
no:Wikipedia:Navnerom
pl:Wikipedia:Przestrzeń nazw
pt:Wikipedia:Domínio
ro:Wikipedia:Spaţiu de nume
ru:Википедия:Пространство имён
sr:Википедија:Именски простор
fi:Wikipedia:Nimiavaruudet
sv:Wikipedia:Namnrymder
tr:Vikipedi:İsim alanı
uk:Довідка:Простір імен
yi:װיקיפּעדיע:נאמענטייל
zh:Wikipedia:名字空間
# சேர்வைகாரன்பட்டி

**சேர்வைகாரன்பட்டி** (*Servaikaranpatti*) என்ற தெரு (பட்டி) புதுக்கோட்டை மாவட்டத்தில், வடகாடு என்ற ஊரில் உள்ளடங்கிய ஒரு தெருவாகும். சுமார் 100 குடும்பங்களைக்கொண்ட இந்தக் குடியிருப்பு வடகாட்டின் மேற்கு பகுதியின் நுழைவாயில் உள்ள தெருவாகும். தார் ரோட்டுக்கு தெற்கிலும் பருத்திக்கொல்லை என்ற தெருவுக்கு மேற்கிலும் கூட்டான் கொல்லை என்ற தெருவுக்கு வடக்கிலும் கிழாத்தூர் என்ற சிற்றூரின் கிழக்கிலும் உள்ளடங்கிய பகுதி ஆகும். சுமார் 1.2 சதுர கி.மீ பரப்பளவு கொண்ட தெருவாகும். மூன்றில் ஒரு பங்கு (வேளாண்மை )விவசாயப் பகுதியுடன் கூடிய மக்கள் வசிக்கும் குடியிருப்பு.  
பழங்காலந்தொட்டு பின்பற்றப்படும் விவசாய உபகரணங்கள் செப்பனிடதலான கொல்லுப்பட்டறை இங்குள்ளது.
# சேர்வைகாரன்பட்டி

## இத்தெருவில் உள்ள முக்கியமான அரசாங்க அலுவலகங்கள்

- அரசு துவக்கப்பள்ளி (1-ஆம் வகுப்பு முதல் 5-ஆம் வகுப்பு வரை)
- தேர்தலின்போது வாக்குச்சாவடியாக இங்குள்ள அரசு துவக்கப்பள்ளி பயன்படுத்தப்படுகிறது (192-Assembly Constituency Alangudi)
- அரசு ஆரம்ப சுகாதார நிலையம் (24Hr)
இந்த அரசு ஆரம்ப சுகாதார நிலையம் இரண்டு கட்டிடங்களைக் கொண்டது.முதல் கட்டிடமானது 1997ஆண்டும் இரண்டாவது கட்டிடமானது 2007ஆண்டும் கட்டப் பட்டது.இரண்டாவதாக கட்டப்பட்ட கட்டிடத்தில் பாரிய மருத்துவ வசதிகள் நிறைந்த பெண்கள் பிரசவ அறுவை சிகிச்சை அரங்கம்,32படுக்கைகள் கொண்டதும்,அனைத்து சுகாதார அத்தியாவசிய வசதிகளும் கொண்டுள்ளது.இதன் மதிப்பு சுமார் 3.2கோடி என்று அதிகார வட்டாரங்கள் தெரிவிக்கின்றன.இந்த சுகாதார நிலையம் வாயிலாக வடகாடு மற்றும் அதன் சுற்று வட்டாரப் பகுதிகளான மாங்காடு.நெடுவாசல்,அனவயல்,கீழாத்தூர் போன்ற கிராமங்கள் பயன் பெறுகின்றன.
# சேர்வைகாரன்பட்டி

## கல்வி அறிவு

வடகாடு கிராமத்திலேயே மிக மிக குறைந்த கல்வி அறிவுபெற்ற தெரு பட்டியலில் 2-ம் இடத்தை பெறுவது இத்தெருவாகும்.ஒரு சில நபர்கள் பட்டம் பெற்றுள்ளனர்.அவர்கள் இன்றைய நவீனமயமாக்களில் புகுந்துள்ள உலகத்தில் இடம்பெற்றுள்ளனர்.அவர்கள் மிகுந்த முற்போக்கு சிந்தனையுடையவர்களாக திகழ்கின்றனர்.மிக மிக குறைவான நிலங்களைக்கொண்ட குடும்பங்கள் வசிக்கும் தெரு பட்டியலில் 2-ம் இடத்தை பெறுகிறார்கள்.3-ல் ஒரு பங்கு குடும்பங்களுக்கே ஆழ்குழாய் கிணறு வசதி உள்ளது.எனவேதான் இத்தெரு மக்களால் எவ்வித முன்னேற்றத்திலும் நுழைய முடிவதில்லை.
# மம்லூக்கிய மரபு (தில்லி)

**மம்லூக்கிய அரசமரபு** , அல்லது **மம்லூக் சுல்தானகம்** என்பது இந்தியாவில் கோரி நிலப்பரப்புகளை ஆண்ட மம்லூக் பூர்வீகத்தை உடைய மூன்று அரசமரபுகளைக் குறிப்பிடப் பயன்படுத்தப்படும் வரலாற்றுவரைவியல் பெயர் அல்லது மேலோட்டமான சொல்லாகும். இறுதியாக இவர்கள் தில்லி சுல்தானகத்தை 1206 முதல் 1290 வரை ஆண்டனர். அந்த மூன்று அரச மரபுகள் குத்பி அரசமரபு (1206-1211), முதல் இல்பாரி அல்லது சம்சி அரசமரபு (1211-1266) மற்றும் இரண்டாவதுல் இல்பாரி அரசமரபு (1266-1290) ஆகியவை ஆகும்.  
மம்லூக் அரசமரபு நிறுவப்படுவதற்கு முன்னர் கோரி அரசமரபின் நிர்வாகியாக குத்புத்தீன் ஐபக்கின் பணிக் காலமானது 1192 முதல் 1206 வரை நீடித்திருந்தது. இக்காலகட்டத்தில் சிந்து-கங்கைச் சமவெளி மீது மேலோட்டமான தாக்குதல்களை ஐபக் நடத்தினார். புதுப் பகுதிகளில் சிலவற்றின் மீது கட்டுப்பாட்டை நிறுவினார். இந்த அரசமரபின் கடைசி ஆட்சியாளரான சம்சுதீன் கைகுமர்சு ஒரு குழந்தையாவார். அவர் ஜலாலுதீன் ஃபைருஸ் கல்சியால் கொல்லப்பட்டார். ஜலாலுதீன் கல்சி வம்சத்தை நிறுவினார்.
# மம்லூக்கிய மரபு (தில்லி)

## வரலாறு

நடு ஆசியாவைச் சேர்ந்த கோரிப் பேரரசின் ஒரு துருக்கிய மம்லூக் தளபதியான குத்புத்தீன் ஐபக்கால் மம்லூக் அரசமரபானது நிறுவப்பட்டது. மம்லூக் என்பவர்கள் அடிமைப் பூர்வீகத்தைக் கொண்ட போர் வீரர்கள் ஆவர். இவர்கள் இசுலாமுக்கு மதம் மாறியிருந்தனர். இத்தகைய நிகழ்வானது 9ஆம் நூற்றாண்டில் தொடங்கியது. பல்வேறு முசுலிம் சமூகங்களில் மம்லூக்குகள் படிப்படியாக ஒரு சக்தி வாய்ந்த இராணுவ வர்க்கத்தினராக உருவாயினர். மம்லூக்குகள் அரசியல் மற்றும் இராணுவ அதிகாரங்களை மிகக் குறிப்பாக எகிப்தில் கொண்டிருந்தனர். ஆனால், லெவண்ட், ஈராக்கு, மற்றும் இந்தியாவிலும் கூட கொண்டிருந்தனர்.  
1206இல் கோரிப் பேரரசின் சுல்தான் கோரின் முகம்மது அரசியல் கொலை செய்யப்பட்டார். அவருக்கு ஆண் வாரிசுகள் இல்லை என்ற காரணத்தால் அவரது பேரரசானது அவருடைய முன்னாள் மம்லூக் தளபதிகளால் தலைமை தாங்கப்பட்ட சிறிய சுல்தானகங்களாகப் பிரிந்தது. தாஜுதீன் இல்தோசை காசுனியின் ஆட்சியாளராகவும், பக்தியார் கல்சி வங்காளத்தையும், நசிருதீன் கபாச்சா முல்தானின் சுல்தானாகவும் ஆயினர். குத்புத்தீன் ஐபக் தில்லியின் சுல்தானானார். இதுவே மம்லூக் அரசமரபின் தொடக்கம் ஆகும்.  
ஐபக்கின் ஆட்சியாளரான கோரின் முகம்மது அரசியல் கொலை செய்யப்பட்ட போது ஐபக் அதிகாரத்திற்கு உயர்ந்தார். இரண்டாம் தில்லி சுல்தானாக இவரது ஆட்சியானது குறுகிய காலத்திற்கே இருந்தது. ஏனெனில், 1210ஆம் ஆண்டே இவர் இறந்து விட்டார். இவருக்குப் பிறகு அரியணைக்கு வந்த ஆராம் ஷா 1211ஆம் ஆண்டு சம்சுத்தீன் இல்த்துத்மிசால் அரசியல் கொலை செய்யப்பட்டார்.  
1228-29க்கு இடையில் அப்பாசியக் கலீபகத்துடன் உளங்கனிந்த தூதரக உறவுகளை இல்த்துத்மிசின் கீழான சுல்தானகமானது நிறுவியது. செங்கிஸ் கான் மற்றும் அவருக்குப் பின் வந்தவர்களின் படையெடுப்புகளால் இந்தியா பாதிக்கப்படாமல் காத்துக் கொண்டது.  
பல்பானின் பேரனான முயிசுதீன் கைகபத் மம்லூக் அரசமரபின் ஆட்சியாளர்களில் கடைசியானவராக இருந்தார். இவரை ஜலாலுதீன் ஃபைருஸ் கல்சி பதவியிலிருந்து தூக்கி எறிந்தார். இவ்வாறாக கல்சி வம்சமானது உருவாக்கப்பட்டது. ஜலாலுதீன் ஃபைருஸ் கல்சி தில்லியில் அரியணையைப் பெற்றார்.
# மம்லூக்கிய மரபு (தில்லி)

## சுல்தான்கள்

ஆளுநராகப் பதவி (பொ. ஊ. 1217-1220) வகித்தார். தில்லி சுல்தானான சம்சுத்தீன் இல்த்துத்மிசின் பெயரில் இந்த நாணயம் அச்சடிக்கப்பட்டது.]]
மம்லூக் அரசமரபின் முதல் சுல்தான் குத்புத்தீன் ஐபக் ஆவார். இவர் சுல்தான் என்ற பட்டத்துடன் 1206 - 1210இல் ஆட்சி புரிந்தார். முல்தானின் நசிருதீன் கபாச்சா மற்றும் காசுனியின் தாஜூதீன் இல்தோசு ஆகியோரின் கிளர்ச்சிகளை இவர் தற்காலிகமாக ஒழித்தார். தன்னுடைய தலைநகராக இலாகூரை ஆக்கினார். தில்லி மீதான தனது நிர்வாக அதிகாரத்தின் வழியாக வட இந்தியா மீது தன்னுடைய கட்டுப்பாட்டை இவர் நிலைநிறுத்தினார். தில்லியின் தொடக்க கால முசுலிம் நினைவுச் சின்னங்களான குவ்வத் உல்-இசுலாம் மசூதி மற்றும் குதுப் மினார் கட்டப்படுவதையும் கூடத் தொடங்கி வைத்தார். 1230இல் தில்லியின் மெக்ராலியில் கௌசி சம்சி என்ற நீர்த் தேக்கத்தை இவர் கட்டினார். 1231இல் சுல்தான் காரி என்ற கட்டடத்தைக் கட்டினார். தில்லியில் கட்டப்பட்ட முதல் இசுலாமியக் கல்லறை இதுவாகும்.
- இரண்டாவது தில்லி சுல்தானான சம்சுத்தீன் இல்த்துத்மிசின் (ஆட்சி. பொ. ஊ. 1211-1236) கல்லறையானது பொ. ஊ. 1235இல் கட்டப்பட்டது. புது தில்லியில் உள்ள குதுப் மினார் வளாகத்தின் ஒரு பகுதி இதுவாகும்.
- சம்சுத்தீன் இல்த்துத்மிசின் முதல் மகனான இளவரசர் நசிருதீன் முகம்மதுவின் கல்லறையானது *சுல்தான் காரி* என்று அறியப்படுகிறது. இது வசந்த் கஞ்ச் என்ற இடத்திற்கு அருகில் 1231ஆம் ஆண்டு கட்டப்பட்டது.
# மம்லூக்கிய மரபு (தில்லி)

## சுல்தான்கள்

### பிற ஆட்சியாளர்கள்

- மெக்ராலி தொல்லியல் பூங்காவில் உள்ள பல்பானின் கல்லறை.
# மம்லூக்கிய மரபு (தில்லி)

## குடும்ப வரைபடம்

முதலாம் சுல்தான் குத்புத்தீன் ஐபக்கிற்குப் பிறகு ஆராம் ஷா பதவிக்கு வந்தார். அவரை ஐபக்கின் மருமகன் சம்சுத்தீன் இல்த்துத்மிசு பதவியில் இருந்து தூக்கி எறிந்தார்.  
இல்த்துத்மிசின் வழித் தோன்றல்கள் 1266ஆம் ஆண்டு வரை ஆட்சி புரிந்தனர். அப்போது முதலாம் மகுமூதுவின் மாமனாரும், விசியருமான கியாசுத்தீன் பல்பான் அரியணையை முறையற்ற வகையில் கைப்பற்றினார்.  
-
# தீ எச்சரிக்கை அமைப்பு

**தீ எச்சரிக்கை அமைப்பு** (*fire alarm system*) எனப்படுவது வணிக, அலுவலகக் குடியிருப்பு, தொழிற்சாலைகள் ஆகியவற்றில் ஏற்படும் தீ விபத்துகளைக் கணித்து எச்சரிக்கை செய்ய உதவும் ஒரு தானியங்கி மின்னணு அமைப்பு ஆகும். தீ எச்சரிக்கை அமைப்புகள் பொருத்தப்பட்டிருக்கும் இடங்களில் தீ விபத்துகள் ஏற்படும்பொழுது இவற்றுடன் இணைக்கப்பட்டிருக்கும் ஒலிப்பான்கள் அதிக அழுத்த ஒலியை எழுப்பி மக்களை எச்சரிக்கை செய்கின்றன. பெரும்பாலும் மக்கள் அதிகம் கூடும் இடங்களில் பொருத்தப்படும் இவை, தானியங்கி, மனித தூண்டல் என்பனவற்றின் மூலம் இயங்கவல்லன. மையக்கட்டுப்பாட்டு அமைப்பு, கணிப்பான் அமைப்பு, எச்சரிக்கை அமைப்பு ஆகிய மூன்று அமைப்புகளை அடிப்படையாகக் கொண்டு இவை செயற்படுகின்றன. மக்களுக்கு தீ விபத்து ஏற்பட்டால் அந்த நிகழ்வு அவர்களுக்கு குறுஞ்செய்தி மூலம் சென்றோடையும் அளவிற்கு இன்று அறிவியல் வளர்ந்து இருக்கிறது
# தீ எச்சரிக்கை அமைப்பு

## அமைப்பு

இதில் கணிப்பு, எச்சரிக்கை அமைப்புக் கருவிகள் ஒருங்கே ஒரு வளைசுற்றின் (*loop*) மூலமாக மையக்கட்டுப்பாட்டு அமைப்புடன் இணைக்கப்பட்டிருக்கும். இதே போல பல வளைசுற்றுகள் ஒரே மையக்கட்டுப்பாட்டு அமைப்புடன் இணைக்கப்பட்டிருக்கும். மேலும் இதில் இணைக்கப்படும் ஒரு வளைசுற்றானது ஒரு குறிப்பிட்ட பகுதியை மட்டும் கண்காணிக்கும் வகையில் அமைக்கப்படுகின்றது. எடுத்துக்காட்டாகப் பத்து மாடிகள் கொண்ட ஒரு கட்டடத்திற்கு மாடிக்கு ஒன்றாகப் பத்து வளைசுற்றுகள் இணைக்கப்படுகின்றன. இதன் மூலம் ஒரு குறிப்பிட்ட பகுதியில் தீ விபத்து ஏற்படும்பொழுது, அந்தக் குறிப்பிட்ட பகுதியை மட்டும் எச்சரிக்கை செய்வது இலகுவாகிறது.
# தீ எச்சரிக்கை அமைப்பு

## வேலை செய்யும் விதம்

கட்டடத்தின் ஒரு குறிப்பிட்ட பகுதியில் தீ விபத்து ஏற்படும்போது, அதன் அருகே இணைக்கப்பட்டிருக்கும் கணிப்பானானது தனது உணரியின் மூலம் விபத்தைக் கணித்து மையக்கட்டுப்பாட்டு அமைப்புக்குக் குறிகாட்டல்களை அனுப்புகின்றது. இந்தக் குறிகாட்டல்களை அலசிய பின்பு மையக்கட்டுப்பாட்டு அமைப்பானது குறிப்பிட்ட அந்தப் பகுதிகளில் உள்ள எச்சரிக்கை அலறிகளை உயிர்ப்பிக்கின்றது. இதன் மூலம் அந்தப் பகுதிகளில் உள்ள மக்கள் எச்சரிக்கை செய்யப்பட்டு வெளியேற்றப்படுகின்றனர். தீ கணிப்பான் மட்டுமல்லாது ஆளியக்க அழைப்பான் தூண்டல் மூலமும் எச்சரிக்கை அலறிகளைத் தூண்டி மக்கள் வெளியேற்றப்படுகின்றனர்.
# தீ எச்சரிக்கை அமைப்பு

## உட்கூறுகள்

இதில் மையக்கட்டுப்பாட்டு அமைப்பு, தீ கணிப்பான், ஆளியக்க அழைப்பான், எச்சரிக்கை அலறி ஆகியன மிக முக்கியமான உட்கூறு கருவிகள் ஆகும்.
# தீ எச்சரிக்கை அமைப்பு

## உட்கூறுகள்

### தீ கணிப்பான்

இது கட்டடங்களின் அனைத்துப் பகுதிகளிலும் மிக நெருக்கமாக இணைக்கப்பட்டிருக்கும். ஒவ்வொரு கணிப்பானின் கணிப்புத்திறனை அடிப்படையாகக் கொண்டு இது இரண்டு மீட்டர் வரையான இடைவெளியில் பொருத்தப்படுகின்றது. இதன் உள்ளே இருக்கும் உணரி அதன் கணிப்புக்குட்பட்ட பகுதிகளில் ஏற்படும் தீ, புகை ஆகியவற்றைக் கணித்து, மையக்கட்டுப்பாட்டு அமைப்புக்கு எச்சரிக்கைக் குறிகாட்டல்களை அனுப்புகின்றன. இவை ஒவ்வொன்றிற்கும் அவை பொருத்தப்பட்டிருக்கும் இடத்தைக் குறிப்பிடும் வகையில் தனித்தனிப் பெயர்கள் கொடுக்கப்பட்டிருக்கும். இவை உணரிகளை அடிப்படையாகக் கொண்டு புகை கணிப்பான், வெப்பக் கணிப்பான், பன்முகக் கணிப்பான் எனப் பல வகைகளில் பிரிக்கப்படுகின்றன. அதிக வெப்பத்தாக்கம் உள்ள பகுதிகளான சமையல் அறை, மின்னியற்றி அறை போன்ற பகுதிகளில் வெப்பக் கணிப்பானும் மற்றப் பகுதிகளில் புகை, பன்முகக் கணிப்பான்களும் பயன்படுத்தப்படுகின்றன.
# தீ எச்சரிக்கை அமைப்பு

## உட்கூறுகள்

### மையக்கட்டுப்பாட்டு அமைப்பு

இது மக்கள் அதிகம் கூடும் இடங்களில் (குறிப்பாக வரவு முகப்பிடம்) இணைக்கப்படுகின்றது. இதன் வழியாகவே மற்ற அனைத்துக் கருவிகளும் இணைக்கப்படுகின்றன. இது தீ கணிப்பான் மற்றும் ஆளியக்க அழைப்பான் ஆகியவற்றில் இருந்து உள்ளீட்டுக் குறிகைகளைப் (சமிக்ஞைகளைப்) பெற்று அதற்குத் தகுந்தாற்போல் எச்சரிக்கை அலறிகளை இயக்குகின்றன. அதே நேரம் தூண்டப்பட்ட தீ கணிப்பானின் பெயரையும் இதில் உள்ள காட்சித்திரையில் அறிவிக்கின்றது. இதன் மூலம் தொடர்புபட்ட நபர்கள் குறிப்பிட்ட தீ நிகழ்வுப் (விபத்துப்) பகுதிக்கு விரைந்து சென்று தீயை அணைக்க இலகுவாகின்றது. இவை தீ நேர்வுக்கு (விபத்து) மட்டும் அன்றி மொத்த அமைப்பில் ஏற்படும் பிழைகளையும் சுட்டிக்காட்டுகின்றன.
# தீ எச்சரிக்கை அமைப்பு

## உட்கூறுகள்

### ஆளியக்க அழைப்பான்

இது மனிதத்தூண்டல் மூலம் தீ கட்டுப்பாட்டு அமைப்பை உயிர்ப்பிக்கும் ஒரு கருவி. சாதாரண தொடுப்பி (ஆளி, *Switch*) போல இயங்கும். இது புகைக் கணிப்பான் செயலிழந்த நிலையிலும் மற்ற பிற அவசர காலங்களிலும் தீக் கட்டுப்பாட்டு அமைப்பைத் தூண்ட உதவுகின்றது. இவை பெரும்பாலும் வெளியேறும் வாயில், அவசரகால வாயில்கள் ஆகியவற்றின் அருகில் பொருத்தப்படுகின்றன. இவற்றில் பொருத்தப்பட்டிருக்கும் கண்ணாடிகளை உடைப்பதன் மூலமோ விசைகளை இழுப்பதன் மூலமோ இவை இயக்கப்படுகின்றன.
# தீ எச்சரிக்கை அமைப்பு

## உட்கூறுகள்

### எச்சரிக்கை அலறிகள்

இவை கட்டடத்தின் அனைத்துப் பகுதிகளிலும் பொருத்தப்படுகின்றன. இவற்றின் ஒலியானது கட்டடத்தின் அனைத்துப் பகுதிகளிலும் கேட்கும்படி பொருத்தப்படுவது அவசியமாகும். சில இடங்களில் ஒலிப்பானோடு சேர்த்து பளிச்சொளி விளக்குகளும் (*Flash Light*) பொருத்தப்படுகின்றன. இவற்றின் அனுமதிக்கப்பட்ட ஒலி அளவானது (டெசிபல்) ஒவ்வொரு இடங்களுக்கும் வேறுபடும். இவை இந்தியாவில் இந்திய அரசால் வரையறுக்கப்படுகின்றன.
# தீ எச்சரிக்கை அமைப்பு

## தரம் நிறுவுதல்

இந்திய அரசின் தரம் நிறுவு அமைப்பு (*BIS*), தீக் கட்டுப்பாட்டு அமைப்பு எச்சரிக்கை அலறிகளின் அதிகவெல்லையான ஒலி-டெசிபல் அளவை பின்வருமாறு தீர்வு செய்துள்ளது.  
| அலுவலகங்கள் | 55 |  |
| --- | --- | --- |
| கல்விக்கூடங்கள் | 45 |  |
| தொழிற்சாலைகள் | 80 |  |
| பயிற்சியகங்கள் | 50 |  |
| வணிக வளாகம் | 40 |  |
| இயந்திர அறை | 85 |  |
| நீர் சூழ்ந்த கட்டுமானங்கள் | 40 |  |
| மக்கள் மன்றங்கள் | 55 |  |
| குடியிருப்பு பகுதிகள் | 35 |  |
| சேமிப்புக் கிடங்குகள் | 30 |  |
| பொது, அதிக அடர்த்தி உள்ள நகர்ப்பகுதி | 7 |  |
| பொது, குறைந்த அடர்த்தி உள்ள நகர்ப்பகுதி | 55 |  |
| பொது, ஊராட்சி, புறநகர்ப் பகுதி | 40 |  |
| கோபுர அமைப்புகள் | 35 |  |
| கீழ்த்தரைத்தள, மூடிய கட்டடங்கள் | 40 |  |
| ஊர்திகள், கலன்கள் | 50 |  |
| கலந்தாய்வுக் கூடங்கள் | 40-45 |  |
| கண்காட்சிக் கூடங்கள் | 63-73 |  |
| உணவு விடுதிகள் | 65-75 |  |
| கொதிகலன் கூடங்கள் | 75-85 |  |
| குளிர்விக்கப்பட்ட பகுதிகள் | 85-90 |  |
| சிற்றுண்டிச்சாலை | 68-78 |  |
| தொடர்வண்டி நிலையங்கள் | 75-85 |  |
| விற்பனை வளாகங்கள் | 70-75 |  |
| விளையாட்டு அரங்கங்கள் | 70-80 | } |
# அடிமை வம்சம்

1. வழிமாற்று மம்லூக்கிய மரபு (தில்லி)  
தில்லியை ஆண்ட ஐந்து வம்சங்களில் முதன்மையான அடிமை (மாம்லுக் வம்சம் மற்றும் குலாம் வம்சம் என்றும் அழைக்கப்படும்) வம்சத்தின் காலம் கிபி 1206 தொடங்கி 1290 வரை ஆகும்.  
இவ்வம்சம் குத்புதீன் அய்பக்(Qutub-ud-din-Aybak) என்பவரிடமிருந்து தொடங்குகிறது. அவர் மைய ஆசியாவைச் பிறப்பிடமாகக் கொண்ட துருக்கியத் தளபதி. குரித் வம்சத்தின் நிர்வாகியாக இருந்த கிபி 1192 முதல் 1206 வரையிலான காலத்தில் கங்கை பாயும் வட இந்தியப் பகுதிகளில் படையெடுத்தார்.  
வரலாறு  
மாம்லுக் எனப்படுபவர் இஸ்லாத்துக்கு மதம் மாறிய அடிமைப் போர்வீரர். ஒன்பதாம் நூற்றாண்டில் துவங்கிய இம்மரபில் தோன்றிய வீரர்கள் பல நாடுகளின் (குறிப்பாகத் எகிப்து) படைகளில் உயர் பதவிகளை அடைந்தார்கள். முகம்மது கோரி கிபி 1206ல் மறைந்த பின், அவரது நாடு (அடிமை வம்ச) தளபதிகளால் துண்டாடப்பட்டது. தாஜுதீன் யில்டோஸ் (Taj-ud-Din Yildoz) கஸ்னி-யின் அரசரானார்; முகம்மது பின் பக்தியார் கில்ஜி (Mohammad Bin Bakhtiyar Khilji) வங்காளத்தை ஆண்டார். நசீருத்தீன் கபாச்சா (Nasir-ud-Din Qabacha) முல்டானின் சுல்தானாக முடி சூடினார். குத்புதீன் அய்பக் தில்லியின் மன்னராகி அடிமை வம்ச ஆட்சியைத் தொடங்கி வைத்தார். சிறிது காலமே நீடித்த அய்பக்கின் ஆட்சி கிபி 1210-ல் அவரது மறைவுக்குப்பின் அவரது புதல்வர் ஆரம்ஷா (Aram Shah) அரியணை ஏறினார். ஆனால் அடுத்த வருடமே( கிபி 1211) ஷம்சுதீன் அல்ட்மஷ் (Iltutmish) என்பவரால் படுகொலை செய்யப்பட்டார். கிபி 1236 வரை ஆட்சியிலிருந்த சுல்தான் அல்ட்மஷ், செங்கிஸ் கான்(Genghis Khan) போன்றோரின் படையெடுப்புகளை முறியடித்தார். அவரது மறைவுக்குப்பின் வலுவான ஆளுமை இல்லாத பலர் அரியணையில் அமர்ந்தனர்;பிரதேச ஆளுநர்கள் வலுவடைந்தனர். கியாஸுதீன் பல்பன்(Ghiyas ud din Balban) அரியணை ஏறி நாட்டை வலுவாக்கும் வரை ஆட்சி ருக்னுதீன் ஃபிரூஸ் (Rukn ud din Firuz), ரஸியா சுல்தானா(Razia Sultana) எனப் பலரிடம் கைமாறியது. அதன் பிறகு, பல்பனின் பேரன் முய்ஸுதீன் கைக்காபாத் (Muiz ud din Qaiqabad) ஆட்சியை வீழ்த்திய ஜலாலுதீன் ஃபிரூஸ் கில்ஜி (Jalal ud din Firuz Khilji) அடிமை வம்ச ஆட்சி மரபை முடிவுக்குக் கொண்டு வந்தார்.  
கட்டடக்கலை  
தில்லியின் தென்மேற்குப் புறநகரான மெஹ்ரொலியில் குத்புதீன் அய்பக் எழுப்பிய குத்ப் மினார்(Qutb Minar), அல்ட்மஷ் அவர்களின் மூத்த மகன் இளவரசர் நஸீருத்தீன் மஹ்மதுக்கு வசந்தகுஞ்ச்-ல் கிபி 1231ல் எழுப்பட்ட நினைவுச்சின்னம், மெஹ்ரொலி அகழ்வாராய்ச்சிப் பூங்காவில் உள்ள பல்பனின் சமாதி போன்றவை அடிமை வம்சக் கட்டடக் கலைக்கு சான்றாக விளங்குகிறது.
# சம்சுத்தீன் இல்த்துத்மிசு

## இளமைக் காலம்

சம்சுத்தீன் துருக்கிசுத்தானில் உள்ள இல்பாரி என்னும் பழங்குடியைச் சேர்ந்தவர். இவர் இளம் வயதில் மிகவும் அழகானவராகவும், மிகுந்த அறிவுத்திறன் கொண்டவராகவும் இருந்தார். இதனால் இவர்பால் பொறாமை கொண்ட இவரது உடன்பிறந்தோர் இவரை அடிமையாக விற்றுவிட்டனர். இவரது இயல்புகளின்பால் கவரப்பட்ட தில்லியின் சுல்தான் குதுப்புத்தீன் ஐபாக் இவரைக் கூடிய விலை கொடுத்து வாங்கினார். அரச சேவையில் மிக வேகமாக வளர்ச்சி பெற்ற சம்சுத்தீன், குதுப்புத்தீனின் மகளையும் மணம் செய்துகொண்டார். இவர் குவாலியரிலும், பாரானிலும் ஆளுனராக இருந்தார் பின்னர் தில்லி சுல்தானகத்தின் ஆட்சிப்பொறுப்பு ஏற்கும்வரை, 1206 முதல் 1211 ஆம் ஆண்டுவரை பாதுவானின் ஆளுனராக இருந்தார்.